Üks väga väga vana rahvas... 


"On olemas finnide (vendide) maailmja nende mitmeid rahvaid tuleb, vastavalt oma 
ulatuslikule levikule üle muistse maailma ühe suure piirkonna, lugeda ülimateks ja 
suurimateks kogu inimrassi ja rahvaste ajaloos ...” 


LEGENDAARNE HYPERBOREA RAHVAS 


Sophocles kõneleb Oreithyiast ja räägib, kuidas Borea maa asukad ta röövisid ja viisid "üle 
terve mere maailma ääreni ja öö allikani ja taeva lahtirullumise kohani ja viisid ta muistsesse 
Phoebuse aeda" (Strabon, 7.3.1 - 2, 75). 


Hyperborelastel oli komme kord aastas saata oma neitsidest moodustatud delegatsioon koos 
oma korjatud saagist võetud esimeste viljadega Delosesse, et ohverdada need Apollole. 
Hiljem, kui juba võõrad hõimud asustasid vahepealseid maid, saadeti need viljad edasi teisiti, 
andes need üle piiri järgmise maa elanikele, kes omakorda andsid need üle järgmise maa 
elanikele, kuni viljad jõudsid lõpuks Delosesse. (4, 90/ 1). Herodotos kirjeldab, toetudes 
Hesiodorosele ja Homerosele, et hyperborelaste maalt toodi nisu Delosesse (Herod. 4, 33 - 
6). 


MAGLEMOSE'I KULTUUR 


Euroopa kõige vanem kultuur on teadupärast nn. Magdaleena (Maglemose'i) kultuur, mis 
ulatus tagasi aega 9000 aastat enne Kristust. See kultuur oli levinud just Briti saartelt 
Karpaatideni ja Lõuna-Skandinaaviast Euroopa lõunaosani. 


Seda kinnitavad kõik teaduslikud uurimused ja eriti oluline on, et seda kinnitab eesti teadlane 
Richard Indreko enne oma surma, 1961, ilmunud artiklis "Eesti eelajalooline ajastu": 


"...Selle perioodi harpuunid (Kunda kultuuri omad) on levinud üle terve Lääne-Euroopa, 
jõudes Moraaviani, kui leviku idapoolseima punktini ja Põhja-Saksamaani, kui kaugeima 
põhjapoolseima punktini..." 


Indreko leiab, et taolised relvad ja muud riistad leidusid Lääne-Euroopas Maglemose'i 
perioodil laialdaselt (9000 a. e.m.a.), kuid need riistad puuduvad täielikult Uuralite aladel ja 
Ida-Euroopas. Näiteks leidub selle ajastu tüüpiline kirves, mida kutsutakse Lyngby tüüpi 
kirveks, Kesk-Euroopas, kuid täielikult puudub see Uuralites. Edasi märgib Indreko: 


"Kõik see näitab, et külluslik luust töövahendite olemasolu Kunda kultuurist on pärit Lääne-, 
Kesk- ja Ida-Euroopa paleoliitikumist ja mitte Uuralite piirkonnast. Teiste sõnadega levisid 
seda tüüpi asjad läänest itta mesoliitikumi lõpul ja see sama toimus Sigirskoje puhul 
neoliitikumis (4. aastatuhande lõpp ja 3. algus e.m.a.) Ida-Baltikumis on Kunda kultuur vanim, 
kuuludes 7. aastatuhande algusse ja sealt levisid seda tüüpi esemed itta. 


Siin tekib küsimus: kuidas tekkis Kunda kultuur?. Ida-Euroopa kivist esemed pärinevad 
ülem-paleoliitikumist. Selle kultuuri kandjad olid kõikidele allikatele toetudes kindlalt kütid- 
kalastajad. Vastavalt selle piirkonna üliõpilaste uurimustele, pärineb Ida-Euroopa 
paleoliitikumi kivitöötlemine Aurignaci kultuurist Kesk-Euroopas, omades kohati mõningast 
Solutrea kultuuri mõju..." See näitab, et meil on tegemist faktoloogiliselt korrektse 
kirjeldusega, mis viitab igati meie kultuuri jälgedele Lääne-, Kesk- ja Ida-Euroopas. 


Kahtlusteta on kõik selge, kui me veelgi enam süveneme edasisse. Indreko jätkab: 
"Kunda kultuuri eelkäijad migreerusid arvatavasti Lõuna-Baltikumi ja selle naaberaladele, 
minnes taganeva jää kannul. Ida-Baltikumi lõunapoolne osa oli samuti mõjutatud Lääne- ja 
Kesk-Euroopa Maglemose'i kultuurist." 


Siinkohal toob R. Indreko ära suure hulga teadlaste uurimistulemusi, kus üheselt tõestatakse, 
et näiteks Skandinaavia esimesed asukad pärinesid samuti Prantsusmaa ja Belgia ja Rhine'i 
jõgikonna aladelt, millist loetakse Maglemose'i kultuuri (9000 aastat e.m.a.) vanimaks 
asustusalaks. Neidsamu Lyngby kirveid on leitud ulatuslikult alalt Inglismaal, Põhja- 
Prantsumaal, Belgias, Põhja-Saksamaal, Skandinaavias, Poolas ja Ida-Baltikumis, mis kõik 
vastavad Maglemose?i kultuuri aladele. 


Soome teadlane AÄiräpää näitab tõenditele tuginedes, et põhjapõtrade kütid liikusid oma 
Maglemose'i kultuuri baaslaagritest, tänapäeva Hamburgi aladelt Põhja-Saksamaal, 
põhjasuunas ja et inimesed jõudsid Eesti ja Lõuna-Soome aladele Antsülus ja Boreaalse 
perioodi alguses (umbes 7. aastatuhande esimeses pooles). (R. Indreko 381-386). 


Indreko näitab, et Kunda kultuur, mis oli Maglemose'i kultuuri sugulane, jätkas oma arengut 
segamatult läbi terve neoliitikumi, kamm-keraamika ajastu, pronksiajastu ja niinimetatud 
rauaajastu ning ütleb kokkuvõtteks: "Täpselt samuti, kui Kunda kultuur oli läbivaks Asva 
kultuuris, oli Asva kultuur nähtav kuni välismaise vallutuseni (1208-1227 A.D.- E.V.S.). Kogu 
selle perioodi vältel ei ole märgata ühegi domineeriva võõrkultuuri sisseimbumist, ega ka 
selle maa äkilist asustuspildi muutust. 


Vastupidi: kogu areng toimus aeglaselt, regulaarselt avardudes, liikudes paralleelselt, 
vastavalt inimasustuse suurenemisega, koos muutustega meetodites, mille abil inimene 
hankis endale elatist. Seepärast me väidame, et eestlased, kes elavad praegu Eesti 
territooriumil on enamuses nende soome-ugrilaste järglased, kes elasid seal vähemalt 9000 
või rohkem aastat tagasi." (R. Indreko 1, 18). 


Toome siinkohal ära veel ühe 19. sajandi teadlase arvamuse. Selleks teadlaseks on Taani 
ajaloolane Rasmus Rask, kes ütles 1820. aastal järgmist: 

"... ja selle rassi inimesed (tsuudid), millised praegu asustavad põhja alasid Aasias ja 
Euroopas, kuni Finmarkini välja, asusid muistsel ajal palju sügavamal Euroopas, küündides 
Elbe jõeni, Inglismaa, Gallia ja Hispaaniani ja teiselt poolt alates Valgest merest kuni 
Kaukaasiani välja. 


Tundub, et eelajaloolistel aegadel, enne Indo-Euroopa hõimude sissetungi ja laialirändamist 
oli suurem osa praegusest Euroopast asustatud selle rahva inimestega (soome-ugrilastega), 
kes hiljem olid Indo-Euroopa päritolu inimeste poolt osaliselt hävitatud või sunnitud ümber 
asuma põhjapoolsetele territooriumitele (Keltide poolt Gallias ja Inglismaal, sakslaste poolt 
Saksamaal ja slaavlaste poolt Trans-Karpaatia maades) (Rask, 1)." 


Samuti väidab Rask, et tema kodumaa Taani asustus kuulus soome-ugrilastele ning, et taani 
keeles on palju soome-ugri keelte sõnu. (Rask, 114, 108). 


Uuema aja uurimused lingvistika valdkonnas lubavad jõuda samade järeldusteni - seda 
kinnitab Turu Ülikooli professor Kalevi Wiigi uurimus. Tema sõnade kohaselt elasime 
vähemalt 5000 aastat enne Kristust suurel alal Briti saartelt Volgani välja. 


Lisame veel Nestori kroonikast võetud lõigu: 

"On olemas finnide (vendide) maailm ja nende mitmeid rahvaid tuleb, vastavalt oma 
ulatuslikule levikule üle muistse maailma ühe suure piirkonna, lugeda ülimateks ja suurimateks 
kogu inimrassi ja rahvaste ajaloos ja võrreldes nendega on slaavi hõimud vaid üks väikene 
hulk? 


Need rahvad on praegugi veel alles ja nende vanad keeled ja tavad on hoitud, kuigi paljud 
neist on osaliselt või täielikult teistesse sisse sulatatud või hävitatud lõunast pealetungivate 
germaanlaste poolt esiteks ja seejärel slaavlaste ja tatarlaste poolt" (Schlözer, Nestor III, 


116-117). 


UURALI MÜÜT 


Praegused Eesti ajaloolased on suuremas osas eitanud taolist nägemust või on nad lihtsalt 
teatud müüdi mõju all. Kõige narrim on näha noori lollitatud tudengeid mööda Siberit ja Uurali 
tagust ringi nuuskimas, otsimas Eesti juuri, ja hiljem tulevad need noored tagasi ja alustavad 
siin mingi iseäraliku pseudoteaduse juurutamist. 


Kogu Uurali teooria on müüt - seda olukorda ei ole kunagi eksisteerinudki ja sellel ei ole ühtki 
tõsiseltvõetavat faktoloogilist tõendit. Uuralist võime otsida Indo-Euroopa tsivilisatsiooni 


algset kodupaika, kus veel praegugi on kohanimed sanskriti keelsed. 


Enne indo-germaanlaste vallutusi olid Euroopat valitsenud kreeka-rooma kultuurid samuti 


tulnud siia umbes 1000 aastat enne Kristust, hävitades enda teelt vanad kultuurid, mis kõigi 
eelduste kohaselt olid seotud meie hõimudega. 


MÜÜT BALTI HÕIMUDEST 


Niinimetatud balti rahvaste päritolu võime samuti tegelikult 14. sajandil loodud müüdist välja 
lugeda: 

Sada aastat peale seda, kui Semgallia aladelt hävitati ära meie sõsarhõim sembid, tekkis 
legend preislastest - otsustage ise: 1254. aastal kogus Böömimaa kuningas Ottocar tohutu 
armee 60 000 mehest ja läks Semimaa-Semlandi, ehk tänapäeva Semgallia aladele "korda 
looma", tappes ja hävitades oma teel isegi rauku ja lapsi. 


1255. aastal ehitati selle veretöö mälestuseks vallutajate poolt Königsbergi kindlus. Pärast 
seda tulid leedulaste naaberhõimud, ujutades Semimaa üle ja tappes kõik mungad. Semimaa 
asukateks olid eesti päritolu sembid, kes hävitati lõplikult 1268. aasta ülestõusu järel 
toimunud veresaunas. 


Ühes kohas tapeti 500 meessoost asukat, lapsed ja naised deporteeriti Saksamaale. Mujalgi 
tapeti ja küüditati samal moel. Tagajärjeks oli tühi maa, mille 1274. aastal asustasid leedukad 
Siauliai piirkonnast. Kõige vanema leedu hõimu sudaavlaste keel sai sada aastat hiljem 
aluseks nn. "preisi keele" loomisele. Eirates sellel alal elanud sembide eesti-sugu keelt ja 
kohanimesid, alustati mitte kunagi eksisteerinud rahva loomist, eesmärgiga põlistada 
igaveseks indo-eurooplaste asustus. 


Samas väidavad näiteks leedukad siiani, et nemad on aistide (loe- aestide, ehk eestlaste) 
järeltulijad, mis on aga igati naeruväärne väide. 


Tegelikult kutsuti eestlasi-sembe slaavlaste poolt prussideks, samas kutsuti neid ka 
finnideks, estadeks, aestideks, vendideks, sembideks. Tänu sellele olematule balti rahvale, 
kellest justnagu oleks tulnud leedu-läti hõimuliit, on meiegi ajaloolased orjameelselt 
koogutades korrutanud indo-euroopa huvidest lähtuvat valet. 


(Leedu hõimude praegusele kodumaale asumisest on mitmeid faktoloogilisi andmeid, mis kõik 
kinnitavad, et leedu hõimud sudiinid (sudaavid) ja galindad, kes oma keele poolest on ühed 
vanemad indo-aaria keeli üldse, sarnanedes nende algkeelele sanskritile ja selle kõrval kõige 
enam keldi keelele. 


Slaavlaste ja leedu hõimude põhja suunas liikumise põhjused saame jällegi teada 
ajalooallikatest: 

Herodotos kirjutab oma allikates (Herodotos 277-283), et sküüdid vedasid Aasovi mere 
äärest Pärsia kuningas Dareiose armee enda järel kuni mordvalaste, maride ja teiste tolle 
aja sel alal elanud hõimude maadele (sooviga neile kätte maksta sküütide mitteabistamises 
pärslaste vastases võitluses). 


Tänu sellele survele altpoolt olid slaavlased sunnitud jätma maha oma kindlustatud asulad ja 
liikuma läände ja põhja. Teised hõimud, kes sellele suurele lainele ette jäid, põgenesid itta ja 
samuti põhja suunas. Siit saigi alguse slaavlaste sissesõit aestide-soomlaste-maride ja 
päramaalaste (komide) aladele. 


Aastal 150 A.D. kirjutas Claudius Ptolemaios oma kuulsas "Geograafias", et leedu hõimud 
sudiinid ja galindad elasid tänapäeva Ida-Venemaal, Pripjati soode ja metsade keskel (võrdle 
teisi keltide hõime: galaadid, gallid, galitsid, gailid. Neist galitsid või ehk samuti galaadid, ehk 
hoopis galindad elasid Dnepri ja Okaa ning Kaama vahelisel alal pikemat aega - siit siis nimi 
Galiitsia Lääne Ukrainas). 


Samuti on teada, et hunnide esimese laine mõjul liikusid leedu-slaavi hõimud loode ja põhja 
suunas, tungides aestide ja nende vennashõimude aladele. Samas mainib Ptolemaios, et 
vendidest põhja pool asub Ossi hõimu (Osilia asukad) asupaik. Vendide asupaiku arvatakse 
olevat isegi praegusaja Läti territooriumil, seega liivlaste alal. 


Kuna aga vendid olid mõnes kõnepruugis fennod, ehk finnid, siis pole mingit vahet, kes neist 
seal tegelikult elas. Vendide pidamine slaavlasteks on tegelikult ekslik, sest vendid küll 
assimileeriti lääne-slaavlaste poolt, kuid nad ei olnud slaavlased. Veidi hiljem käsitleme ka 
seda teemat põhjalikumalt. 


Ükski ajaloo allikas enne Nestori kroonikat ("Povest Vremennyh Let"), mis ilmus 1056-1114, 
ei maini isegi läti hõime. Läti hõimud on tegelikult leedu hõimudest eraldunud haru, mis hiljem 
segunes paljuski liivlastega, võttes viimastelt üle mere ja kalapüügi terminoloogia ning veel 


mõned vajaka jäävad sõnad (uurige läti keelt!). 
MEIE HÕIMURAHVAD 


Et saada ülevaadet tollel ajal Läänemere ääres elanud rahvastest, siis võiksime nende 
hulgast leida Läänemere lõunarannikul elavad vendid, kes kogusid aastal 533 A.D. 5000 
mehest koosneva väe ja läksid 120. laeval Sardiiniani välja. Peale seda valitsesid vandaalid 
100 aastat Vahemere rannikuid Egiptusest Hispaaniani välja (Vendid asutasid siis 
Veneetsia). 


Vendide laevad sarnanesid skandinaavia, kura, liivi ja eesti viikingilaevadele - neilgi oli ruumi 
30-40 mehele ja kahele hobusele. Vendide-vandaalide karistusmeetodid olid samad, mis 
eestlastel, liivlastel, kuralastel ja samuti ka Sotimaa asukatel piktidel, keda paljud uurijad 
peavad samuti eestlaste suguvendadeks: nimelt karistati rängemate karistuste eest pea 
maharaiumisega ja samuti lekkiva paadiga merele saatmisega, mis tavaliselt lõppes 
karistatava uppumisega. 


Roomlaste sõnul elasid piktid alguses Loire'i jõe kallastel. Sealt rändasid nad Briti saartele, 
et otsida sotlastest (gaeli-keltidest) vaba kohta. Piktidel olid kahekümnemehelised 
viikingilaevad. 


Caesari poolt üleskirjutatud Gallia kohanimedest oli ligi 60% soome-ugrilist päritolu. Samas 
on vanade kaartide järgi näha (kasvõi meie Eesti keskaegsed kaardid), kui palju moonutasid 
sakslased meie eestikeelseid kohanimesid, rääkimata siis ladinakeelsetest moonutustest, 
milledest hiljem uuesti paljud nimed kohalikesse keeltesse tõlgiti. Sellest ka siis eemaldumine 
esialgsest kõlast ja kirjutusviisist. 


Muide, fakt, et sõna vend käis meie rahvaste kohta, leiab kinnitust ka sellest, et veel hilisel 
keskajal (umbes enne 16. sajandit) nimetati Soome lahte Veneedi laheks, millest tuli Finnskii 
zaliv vene keeles. Vahepeal kutsuti seda ka Rävala laheks (Rootsi kuningate ajaloo 
raamatud: peatükk 23). Soomes asuv Vantaa või Vanda kohanimi on samuti tulnud sõnast 
vend. 


AESTIDE MAA ESTONIA 


Paljudele tundub uskumatuna, etjuba vanad roomlased teadsid sellisest maast, nagu Estonia 
ja selle maa elanikest aestidest. 


Kes seda ei usu ja ikka vastu raiub, et eestlasi ei olnud veel paar sajandit tagasi olemas - oli 
vaid "maarahvas", kes end nii kutsus, see ei tea tegelikult olulist osa meie ajaloost ja 
arvatavasti ei tahagi teada, sest mis kord juba sisse juurdunud, seda enam kergelt ei muuda. 


Et aga huvilistel ja olulisel osal Eesti rahvast oleks asjast ülevaade, siis toon siinkohal ära 
mõningad Edgar Valter Saksa leitud vihjed ajalooallikatele: 


T. Hodgin, "Cassiodoruse kirjad", London, 1886, Ik. 546: 
"Haestid või aestid - need on Tacituse aestid, asuvad siiani selle maa, mida ikka veel 
kutsutakse Estonia, lõunapiiril". 


R. Pauli ja B.Thorpe, "Alfred Suure elu", millele on lisatud Alfredi Orosiuse anglo-saksi 
versioon; London, 1893, Ik. 558: 
"Eastland - ostide, estade maa Estonia". 


Vanad Islandi saagad on alati teinud vahet idapoolsete maade ja Eesti alade vahel: 
"Idamaad (Austerlönd), ida-riigid, idatee (Austerlönd, Austervegr, Austervegar) ja Eesti 
(Estland, Eistland) ning selle asukad (Estlanders, Eistr, Eistsneskr) (Heimskringla. Index |, 
46, Index Il, 245-248)". 


Professor Birger Nerman Rootsist pidas oma raamatus ("Die Verbindungen zwischen 
Skandinavien und dem Ostbalticum in der jüngeren Eisenzeit", Kungl. Vitterhets Akademiens 
Handlingar, del. 40:1, Stockholm, 1929) väga oluliseks öelda järgmist: leheküljelt 12 loeme: 
"Ma ei leia mingeid märke selle kohta, et aestid, keda mainis Tacitus, kui Ida-Baltikumi 
asukaid, ei oleks eestlased. Ei ole olemas mitte ainsamatki tõendit selle kohta; niisamuti on 
6. sajandil Jordanes loetlenud eestlasi Balti mere rannikul elava rahvana ja Alfred märgib, et 
Eesti on väga suur". 


Rooma konsul Tacitus (55-118 A.D.) kirjutab oma "Germanias" (aastal 97, A.D.) järgmist: 
"Kui me pöörame Sueebide mere parema kalda suunas, siis leiame selle uhtuvat vastu 
Aestide territooriumit, kel on sarnane religioon kui sueebidel (svaabid, svealased -vana- 


rootsi hõim - E.K.), kuid keel sarnane enam brittide keelele. Nad jumaldavad jumalate ema. 


Selle kultuse märgina kannavad nad metssea maske, mis teenivad neid relva või inimkaitse 
asemel ja kindlustavad nende julgeoleku ja turvalisuse isegi vaenlaste keskel. Nad kasutavad 
harva rauast relvi, enamjagu aga nuiasid. Nad kasvatavad teravilja ja teisi kõrstaimi 
kannatlikkusega, mis on täiesti ebatavaline laiskade germaanlaste seas. Nad on ainsad, kes 
korjavad merevaiku mererannalt - glaesum, klaasi, nagu nad seda ise nimetavad." 


MEREVAIK JA EESTLASED 


Eesti Entsüklopeedia, (I-VIII, Tartu, 1932-1937), mainib viiendas osas, leheküljel 1137, et 
kohati on merevaiku leitud väikestes kogustes Kuramaa rannikul ja võib juhuslikult leida 
Tagalahe ääres asuva Vaigu-Ranna küla rannast. Miks seda kanti nii kutsuti? Ega siis ometi 
männi- või kuusevaigu pärast? Milline vaik peale merevaigu ikka rannas vedeles? 


Vanad merevaigurannikud asusid aga praegusel Leedumaa rannikul, alates Semgalliast, kuni 
Ida-Preisimaani välja. Neid kohti teadsid hästi germaani rahvad, kelledest gootid tundsid ka 
eesti keelt ja teadsid, et helmes oli sõna merevaigu tähistamiseks. Tänu gootidele jõudsid ka 
roomlastest kaupmehed tihti aestide aladele ja viisid Rooma kaasa suurtes kogustes 
merevaiku. 


Semgalliast saadi aasta jooksul ligi 12 000 naela merevaiku, samal ajal, kui Jüütimaalt vaid 
1800-3000 naela. On teada, et Semgalliast Palmnickeni Neukuhreni lähistelt koguti ühe tormi 
järgselt rannast 4400 naela merevaiku. 


Rooma aegsete suhete tunnistateks on kahtlemata Rooma müntide leiud Eesti eri paikadest. 
Nende seas on ametlikult teada kuldne Probuse münt (276-282 A.D.) Saaremaalt, Carinuse 
münt Ulilast, Antonius Piuse hõbemündid Pöidest, Saaremaalt, Costantinuse münt, 
Panormose münt ja Valentinuse ning Theodosius Il kuldmündid Saaremaalt jne. 


Eesti aladelt on Edgar Valter Saksa sõnade kohaselt leitud ligemale viiskümmend Rooma 
münti, mis ei tähenda aga seda, et neid rohkem olla ei võinud. (W. Anderson, Eine auf Osel 
gefundene alexandrinische Probusmünze; Acta et Commentationes Univeritatis Dorpatensis, 
B, VII, 2 (Tartu, 1926). (Kahju, et nõukogude aegne ajalookirjandus need ja muud kuldmündid 
täiesti maha vaikib!- E.K.). 


Eesti viikingid käisid arvatavasti isegi araabia aladel, sellest annavad tunnistust enne 
varjaagide-rootslaste sissetungi Eesti aladele sattunud araabia mündid, milledest osa oli 
vermitud Taskendis, osa Samarkandis ja hinnalisemad Bagdadis (Kohtlast leitud 470 araabia 
drahmi aastast 715-837, W. Anderson, Tartu, 1926). Enamik leitud münte olid vermitud 
aastatel 850-1032. 


AESTIDE-EESTLASTE ÕLLELEMBESUS 


Vendide naabrite aestide (eestlaste nimi ladina keelepruugis) kohta kirjutas Ibrahim-ibn Jakub 
aastal 965 A.D., et aeste võib ära tunda nende õlletegemise poolest (mida veel, kui mitte õlut 
ei saaks meie hõimude omaks pidada?). 


KUIDAS AESTID VÄLJA NÄGID? 


12. sajandi Gneseni katedraali pronksuksel on kujutatud sõjastseeni Ida-Preisimaa 
aestidega. Seal on hästi näha meeste lühikest tuunikat ja tihedalt liibuvaid rinnakaitseplaate 
ja ümmargusi mütse (nagu need meile hästi tunda on). 


Vibukütid kandsid pikka kuube, mis oli keskelt vöötatud. Meeste juuksed oli pikad, keskelt 
lahku kammitud ja tagant kokku kinnitatud. Juustevärv oli enamuses blond, silmade värv 
sinine ja näod olid päikese ja tuulte käes punaseks parkunud. 


Ida-Preisimaa alade linnused olid identsed meie alade linnustega, nagu näiteks Lehola 
Lembitu oma. Ida-Preisimaa kohanimed ja arheoloogilised leiud on püsinud muutumatutena 
kuni 10. sajandini. Leedukeelsed nimelõpud ja nimekujud tekkisid siin alles 13. sajandi lõpul, 
kui oli toimunud aestide verise lüüasaamisega lõppenud ülestõus ja tühjale alale asusid leedu 
hõimud. 


Selle kõige tõestuseks olgu saksa ajaloolase Schlözeri 1802. aastal kirjutatud read: "Prussid 
(preislased), keda pikka aega tunti aestide nime all, torkasid surnuks püha Adalberti..." 


(Schlözer, 55, 1802). 


ASKALA, MAHU JA TAPURANNA VIIKINGID 


Põhja-Eestist pärit eestlased organiseerisid tihti karistusretki Põhja-Saksamaa aladele, nagu 
selle kohta kirjutab Breemeni Adam (Gesta Hamburgensis, Il, 31-33, 77), viidates, et 
tegemist oli askomannidega, kes käisid Friisimaal rüüsteretkedel. Askomannideks saab 
pidada viikingeid Askalast Mahu ja Tapu rannast Lääne-Virumaalt, kust pärit viikingid isegi 
Prantsusmaal rüüstamas on käinud. 


MEIE HÕIMUD KÕNELESID SARNAST KEELT 


Kui veel tõestusi vaja, siis palun: Wrangelli 1726. aasta "Chronik von Ehstland" kinnitab: 
"200 A.D. paiku kasutas terve Kuramaa, Liivimaa ja Semigallia eesti keelt. Nad on vanade 
eestlaste järeltulijad." 


Paljud kroonikad nimetavad kuralasi eesti rahva osaks. Miks muidu võitlesid kuralased ja 
saarlased alati ühel ajal koos taanlaste ja rootslaste vastu, kui mitte hõimuvendluse pärast? 
Rumal oleks arvata, et sel vanal ajal ei osatud teha vahet eri rahvaste vahel. 


Wrangell muide ja kogu tema suur suguselts on pärit eestisoost Taani kuninga vasallist, kes 
pärines Varangu külast ja kelle järglane sai aadliks 1318 aastal, kuid juba 1221. aastast on 
teada Wrangelite, kui Taani kuninga eesti soost vasallide nimi. (E. V. Saks, Liber Cencus 
Daniae kommentaarid, 1974, Ik. 180-183). 


MUINASEESTLASTE KIRJAOSKUSEST 


Liber Census Daniae allikatele viidates võib väita, et muistsed eestlased valdasid 
kirjakirjutamist ja neil oli ka oma kiri. Sellele viitavad paljud kohanimed, mis olid olemas juba 
kolmeteistkümnendal sajandil: 

Kiriawold- 1220; Kiriwalde -1472; Kyrivallas - 1525; Kirriwalla -1665; praegune Kirivalla 
Kose kihelkonnas (LCD. 429). 


Ingerimaalt on tuntud kohanimi Kirjavalta (UEO. Lk.330). 

"See on haruldane ja väga huvitav kontseptsioon, mis märgib, et muistsetel eestlastel oli 
oma kiri. "Kiri" tähendab eesti keeles kirjakunsti (W.321/22), ja seda nime kasutati muistsetel 
aegadel teatud kategoorias olevate inimeste kohta, kes oskasid märkide ja kirjutatud 
sümbolite tähendust edasi anda (Aestii, 144). 


Taolised nimed asusid üle terve eestlaste ala laiali, näidates, et kõikjal olid olemas 
kirjatarkusega seotud keskused. Virumaa vanemat (kuningat) kutsuti isegi Kyria/wanus või 
Kirjavaane, mis tähendab Kirjavana. (1219 A.D. (HCL. 23,7). Samuti kutsuti üht liivlast 
Kyrianus'eks 1206 A.D. (HCL. 10,5). 


Vanad kirjakeskused kandsid taolisi nimesid: Kirila mägi, Kirivere, Kirko-tagune, Kiripää, 
Kirienpää, Kirjapää (linnus, 1341). 

Eestikeelne sõna "kirik" tuleneb sellest algsest sõnast. Sest seesama lähtealus "kiri" on 
esindatud paljudes keskaja Euroopa kohanimedes, kus tol ajal oli veel olemas algne 
aesti-vendi (soome-ugri) põhielanikkond ja samuti oli see olemas ajal, mil kristlus hakkas 
tungima Lääne-Euroopasse, näiteks Gallias. 


Võib olla väga tõenäoline, et seal kasutasid muistset soome-ugri kontseptsiooni "kiri" ka 
evangeeliumit levitavad mungad, tähistamaks kirikut. Kuidas teisiti saab seletada, et saksa 
"kirche", inglise "church", soti "kirk", vana-norra "kirkja", mis kõik on sõna "kiri" ei vormid, said 
üldse tekkida (Aestii 144-16; Esto-Europa 71)? 


Kartaago vandaalide (vendide) organiseeritud kiriku patriarhi nimi oli Ciri/la (Vict. Vita, Mon. 
Germ. Hist. 3,1). See nimi ei ole ei saksa ega gooti algupära (F.Wrede, Über die Sprache 
der Wandalen, Strassburg, 1886). "Kiri", soome "kirja", on algne soome-ugri sõna (Aimo 
Turunen, "Kalevalan Sanakirja", Helsinki, 1949, Ik. 97). 

Samas on ka teada aestide kirjapreestrid Vistula (Visla) jõeorust -Kyrwaiten ja Criwen (1326 
A.D., Petri de Dusburg, "Chronicon Prussiae", III, 5, Jena 1676). 


Muistseid eesti kalendri märkmelaudu nimetati "sirvi/lauad", oletatavasti, algselt "kirilauad" 
(Eesti Entsüklopeedia, 7, 814)." (Sarnaselt nööriga köidetud raamatuid võime kohata Indias, 
kus tuhandeid aastaid tagasi kasutati palmilehtedest ühetaolisi lehti, mille peale kirjutati 
vanas sanskriti keeles - siin tähendab "san" püha ja "krit" kirja - võiks isegi öelda, et sõna 
"kiri" on tulnud kaugetel aegadel sanskriti keelest, mis väidetakse olevat kõikide keelte ema. 


Niisamuti on sealt tulnud sõna "raamat", mis tuleneb sõna "Raama" käändevormist "Raamat". 
Oli ju üks kuulsamaid raamatuid, mis levis kõikjale ja mille mõju võime aimata isegi Kalevipoja 


raamatus, Raamayaana eepos.- E.K.). 


"Lauri Kettunen ütleb, et nimi "kirk" või "kirik" oli juba kasutusel enne ristiusustamise perioodi 
(UEO, 704 - Etymologische Untersuchung über Estnische Ortsnamen (Helsinki, 1955). " 


Kui lugeda edaspidi käsitletud kiilkirja teemat, siis võime julgelt väita, et kirjatundmine oli meie 
rahval väga vana oskus. 


LIIVLASED ASUSTASID MUHU SAARE JA LÄÄNE- NING PÕHJA EESTI 


Legend kõneleb, et osa liivlasi asustas Muhu saare ja neist said muhulased. Üks tõendeid 
selle kohta on Muhu Muuseumis säilinud kirjalik suulise pärimuse ülestähendus, mille põhjal 
muhulased on pärit Liivimaalt ja rännanud välja Kokona maaninalt, Väina jõe suudmest, kus 
asus Muhu linnus. Liivlased maabusid Pädaste küla kohal - Muhu saare asemel oli siis hulk 
saari. Liivlased rajasid uuele kodumaale Muhu linnuse. 


Kui see tõele vastab, siis peaks sellele vastavaid arheoloogilisi leide linnuses leiduma, kui 
ainult keegi vaevuks kaevama. Räägitakse ka, et tegelikult olid nii kuralased või kurelased ja 
saarlased üks rahvas (sellest oli ka eespool juttu). 


Samas räägivad liivlased, et kurelased olid liivi hõim. Kui vaadata vana liivi keelt, siis on see 
küllaltki sarnane vanale saare murrakule - tänapäeval ja ka Oskar Looritsa ajal oli liivi keeles 
juba suur läti keele mõju. Samas on läti keeles palju liivi-eesti laene. 


Seda näitavad samuti kaheteistkümnenda sajandi kohanimed praeguse Liepaja (tolleaegse 
Liiva, hiljem Lindale) ümbruses, mis korduvad suures osas isegi Lindanise (Tallinna) 
ümbruses. Need sarnasused on ära toodud ristiusustajate poolt tehtud kaartidel, mida Saks 
oma raamatutes käsitleb. Samuti on näha, et Põhja-Eesti kohanimed on läinud koos 
inimestega Edela- ja Lõuna-Soome. 


Kui liivlased rääkisid eesti keelt veel aastal 200 A.D., siis olid liivlased ka eestlased ja 
eestlased liivlased, nõnda kui Karja ja Kihelkonna alade inimesed olid mõlemad eestlased. 
Liivimaalt avastatud Saarnate muinasasulapaigast leitud esemete järgi on sealsete asukate 
põhjal kindlasti tegemist Magdaleena kultuuri kandjatega. 


KURALASED OLID SUURED ILMATARGAD 


Aastast 1070 pärineb Breemeni Adami üleskirjutus Kuramaa kohta, kus tema jutu kohaselt on 
"majad täis prohveteid, nõidu ja ettekuulutajaid, kes kannavad erilisi rõivaid ning kelle juures 
käivad külalised tervest maailmast, eriti aga Kreekast ja Hispaaniast". (Gesta Hamburgensis, 
IV, 16) 


Egil Saaga kirjutab, et 920 A.D. pidasid kuralased oma ulatuslikke majapidamisi teistest 
rahvastest orjade abil. Antud dokument kirjeldab taani päritolu orjade vabastamist kuralaste 
alt. Samuti kirjutab Breemeni Adam, et Eesti elanikud kummardavad draakonit ja linde ning 
toovad neile ohvreid. 


Miks muidu oli neil laevade vööritäävil draakoni, ehk meremao pea kujutis? Tänapäeva 
vendide liikumisel Soomes on olemas isegi minevikust säilinud "Lohe-seadus". 


1230. aastast on teada ka kuralaste kuninga nimi - Lemmekinus (Lemminkäine). Kuramaa 
kõige enamasustatud piirkonda nimetati 1230. aastal Eestua'ks (UB.1, 28, 134-36). Seda 
Kuramaa ka tõesti oli võrreldes mandri Eestiga. 


SAAREMAA VIIKINGITE TEOD 


Kõige esimene teadaolev nimi praegusele Saaremaa saarele on olnud Valdia, mille on aastal 
330 enne Kristust ära märkinud Pytheas Massaliast. Sellest nimest tulenesid hilisemad 
nimed: Balcia, Balthem, Basilia, Abalcium, Abaltiam (Plinius 4, 94; 37,36; Solinus 19, 6). 
Baltia (Basilia) on samastatav seega Osilia saarega. Sellest ka siis Balti mere nime 
praegune kuju. 


Taani Hindamisraamatu (Liber Census Daniae) 497. sissekanne toob ära Osilia kohta käiva: 
nimi Osilia tuleneb sõnast osa, mis tähendab ühist, ühiskonda, ühist omandust, jagamist, 
partnerlust, neljandikku osast (W. 792/4). Viikingite Osilia saar oli tõesti neljaks osaks 
jagatud (UB. 1, 139). 


Veel nimetati erinevates allikates seda saart Ossi (150 A.D.) (Ptolemaios, 3,5) ja Soleja, 
aastal 1054 (Chronicon of Nikon, aastal 6568 - juudi kalendri järgi) ja Sosoly 1060. 


Saaremaa viikingid (ossid) käisid mitmeid kordi isegi Pihkva ja Novgorodi venelaste ja 
rootslaste vastu sõdimas, vastutasuks eestlaste alade rüüstamise eest. Enne seda käisid 
vana vene kroonikate kohaselt saarlased 1061. aastal Tartu allja põletasid sealse linnuse 
maha, tappes selles oleva Novgorodi garnisoni. 


Et Saaremaa viikingite retkedest ülevaadet saada, selleks heidame korraks pilgu Rootsi 
kuningate ajaloo ürikutesse: 
Selle koguteose pealkirjaks on "Historia om alla götar och svears konungar". 


Esimene raamat kõneleb: "Sigge, Rootslaste viies kuningas, ehitas Mälari järve äärde, 
õigele kohale linna, tähistades selle oma enese nimega: Sigtuna, mis oli mõeldud samuti 
kindluseks, kaitsmaks Rootsit barbaarsete eestlaste, soomlaste ja teiste rahvaste eest" (1, 7 
peatükk). 


Neljas raamat kõneleb: "Grim, rootslaste 32 kuningas (A.D. 380), oli Svea ja Göta kuningas, 
kuid temale ei olnud omased au ja õigluse tunded. Ta oli türann, kes sarnanes Syracusa 
Dionysosele. Grim rüüstas endale kuuluvaid templeid ja kehtestas oma maadel raske 
maksukoorma alluvate jaoks. 


Samas üritas ta nõuda oma saadikute kaudu maksu ka kuralastelt ja eestlastelt, kuid need, 
vastupidi, kogusid suure väe ja tulid vastupidiselt Grimi lootustele Rootsimaad rüüstama ja 
okupeerima. Siis kutsus Grim oma mehi relvile, kuid sai hästi teenitud vastuse, et "las raha 
aitab nüüd sind!". 


Kuningas Grim riputati lõpuks karistuseks üles rauast keti abil ja rahvas sai aru, et see oli 
talle paras karistus, sest ta röövis omaenda templist kullast keti." 


Neljas raamat kõneleb: "Tordo oli 33 Rootsi kuningas (A.D. 410), kes kogus suure väe kõigist 
rootslastest ja lõi Rootsimaa randa tulnud suure eestlaste, kuralaste ja holmlaste (Holmi järve 
äärsed marid) tohutu laevastiku tagasi." 


Viiendas peatükis kirjutatakse: 

"Umbes samal ajal rüüstas hästi varustatud saksoonide ja obotriitide laevastik krahv Gelderi 
juhtimisel Götamaa rannikualasid. Selle rünnaku kaudu kannatasid ka kõmrid (Holsteinis 
elanud eestlaste suguvennad - vendide läänepoolne haru) ja taanlased, aga samuti 
pommerlased, vandaalid, rügenlased, kuralased ja eestlased tule ja tapmiste läbi." 


750. A.D. toimunud Bravalla lahingus osalesid kuralaste, eestlaste kõrval ka liivlased. Seal 
võitlesid viimatimainitud Ostergötlandi kuningas Haraldi väes tema vaenlaste 
Svea-Västergötlandi-Gotlandi liidu vastu. Teatavasti võitis Haraldi vägi selle lahingu. 


Veel on liivlaste kohta mainitud, et aestid (liivlased) olid pikka aega vabad ja omasid aastal 
500 m.a.j. Roomas oma esindajat. Samuti teadsid kreeklased seda ala, nimetades seda 
Hellespontoseks ja rahvast hellespontines. Edgar Valter Saks käsitleb sellega sarnaseid 
kohanimesid, nagu Helsingi, Helleman, Helgoland, Hella, Hellamaa just selle rahva endale 
antud nimega. Praegugi on Muhus ja Läänemaal olemas vastavalt Hellamaa ja Ellamaa, 
Taanis Helgoland, Soomes Helsingi (vana helsingi hõimu asukoht). 


KULDVILLAKU OTSIJAD ELASID 6. SAJANDIL DÜÜNA JÕEL 


6 sajandi Liivimaalt on leitud kaartide järgi ühe kaunis müstilise rahva päritolu tõendeid, mida 
kinnitavad ka toda aega kajastavad kroonikad (Saxo Grammaticuse kroonika ning Jordanes 
De Rebuse kroonika). Seda rahvast nimetati Hellespontines. 


Sellel rahval oli elav läbikäimine liivlaste ja kuralastega, kelledelt saadi karusnahku ja 
merevaiku. Hellespontose rahvas, oma kuningate Handvani ja Dia ning kuningapoegade Dia 
ja Daxo eestvedamisel, asus ka võitlusse pealetungivate gootide vastu, kes teatavasti 
neljandal ja viiendal sajandil vallutasid eestlaste alad, jõudes slaavlaste aladeni välja. 


Tollel ajal olid slaavlased aga alles teiselpool Ilmjärve ja lõunas praeguse Valgevene kohal. 
Gootide nimed asendusid hiljem götalastega, kuid tegemist oli ikkagi nende samade 
gootidega, kellest hiljem said norralased, taanlased ja rootslased ja kellest üks jagu jõudis 
sküütide ja normannide nime all ka Inglismaale. 


STARKARD, EESTI PÄRITOLU TAANI KANGELANE 


"Traditsioonid räägivad, et Starkard sündis Rootsiga idas piirneval maal, kus tänapäeval 
elavad barbaarsete eestlaste (Estonum) ja teiste rahvaste hordid pikuti ja laiuti." (Saxo, 1, 


VI-VI, 2, "Gesta Danorum"). See kangelane käis eestlaste alad Hämest kuni Semimaani 
laastamise ja tapmistega läbi, kiideldes oma tegudega. 


ANGLOSAKSI POEEM "WIDSITH" KÕNELEB BALTI MERE ÄÄRSETEST RAHVASTEST 4. 
JA 6. SAJANDI VAHEL A.D. 


Selle poeemi kirjutanud rändlaulik kirjeldas järgmist: "Olin koos viikingitega. Kelt valitses 
finnide üle. Ja seejärel olin koos Eormanariciga (Hermanaric - gootide kuningas, kes vallutas 
Eesti alad neljandal sajandil A.D.) ja gootide kuningas kohtles mind hästi." 


Laulik oli koos tolle kuningaga juba siis, kui too võitles Visla aladele tunginud hunnide vastu. 
Edasi kirjeldab laulik hõime, kes elasid Lääne-mere ääres ja toob ära aestide nime 
vana-anglosaksi nimevormi: Istum, sõnast Iste või Isti, ehk Esti. (J. 8 W. Conybeares, 
Illustrations of Anglo-Saxon poetry, 1826, Ik. 8). 


Gootide kohta kirjutab nende ajaloo uurija Isidore piiskop Sevillast, järgmist: "...Gootid on 
Jafeti poja Magogi järglased? ja on sama päritolu sküütidega....(66)." 


Selles ajalooteoses ei ole sõnagi veel juttu gootide sissetungist Skandinaavia aladele, kuid 
räägitakse lääne-gootide sissetungist Kreeka, Makedoonia ja Väikse-Aasia aladele. 
Teatavasti vallutasid ida-gootid Skandinaavia alad ja hiljem suundus osa goote tagasi nende 
kunagisele kodumaale Musta-mere äärsesse Krimmi. (Gootide nimeks oli tihti Grimm või 
Gram). 


Gootid jõudsid oma vallutusretkel ka Ojamaale ja seda peetakse vanimaks gootide laineks, 
milline tuli Euroopasse. Kuid arheoloogiline materjal kannab aesti-eestlaste kultuuri jälgi, 
kuuludes Kunda kultuuri juurde, mida on leitud samuti Visla jõe aladelt. 


HUNNIDE VASTU MOODUSTATI KÕIGI VIIKINGITE ÜHISRINNE 


Saxo Grammaticus kirjutab oma kroonikas viingite kuningatest, kes võitlesid hunnide vastu, 
millised tahtsid tungida põhjapoolsetele aladele: "Sügisel tulid mehed tagasi, kuid olid 
rikkamad väe, kuid mitte toidu poolest. 


Kuningas Roller oli peale nende kuningas Arthori tapmist allutanud endale Sundmori ja 
Nordmori provintsid. Olimar (kes oli t?uudide alade kuningas) alistas Thori, keda kutsuti 
Pikaks, kes oli hämelaste ja helsinglaste kuningas (tolleaegses Rootsis - praeguses 
Soomes, E. K.) ning vallutas samuti Eesti alad ja Rootsi saared. 


Tema tõi kaasa 700 laevast koosneva laevastiku, kahekordistades seega juba enne sealt 
kaasa võetud laevade arvu. Onefja Glomer, Hedin ja Hogni võitsid lahinguid Orkneyl ja tulid 
tagasi 900 laevaga... 


Seejärel, uskudes oma jõusse, tormasid nad kokku hunnidega. Puhkes selline lahing, et kolm 
põhilist Venemaa jõge olid täis hunnide laipu, nii, et neist said sillad jõgedele (siin võidakse 
Venemaa all mõelda veneedide alasid, kuid ka praeguse Valgevene ja Lääne Venemaa 
alasid - E.K.). 


Kui lahing oli kestnud seitse päeva, siis langes kuningas Hunn ja tema vend, kes kandis 
sama nime, alistus, nähes oma meestest moodustunud teed... Selles sõjas alistus 170 
kuningat, kes olid kas hunnid või nende alamad. 


Siis kogus kuningas Frode kõik need kuningad kokku ja kuulutas neile oma võimu nende üle... 
Seejärel ulatusid Frode (taanlasest kuningas - E.K.) valduste piirid idas Venemaani, põhjas 
Lapimaani, läänes Rhine'i jõeni." (Saxo, 5, 7, 2-13). 


"REX ORIENTALIUM" 


Siin mainitud sündmused leidsid aset viiendal sajandil A.D. Kuningas Olimar oli (A.D. 453) 
tuntud nime "Rex Orientalium" nime all - ta valitses sel ajal Novgorodi, mille selleaegne nimi 
oli kas Nogarda, Nagarda, Nahara, Nagara või siis Ostragard, aga ka Nogardia. Samuti 
nimetati seda linna Holmgardiks. (Petrus Olai ja Saxo Grammaticus - Saxo, 5, 7, 1). 


Sellel ajal ei olnud sel alal veel tuntud varjaagidest rootslaste-viikingite kohalolek, kes jõudsid 
nendele aladele peale slaavlaste sissetungi. Idarahvaste all tundsid taanlased eelkõige sellel 
ajal eestlasi (estid), hunne, ruteene, sembe ja teisi (Saxo Grammaticuse andmetel). 


Ruteenlased olid need Ilmjärve ja Holmilinna äärse kuningriigi alamad, ehk teisisõnu 
Peipsitagused vadjalased, marid ja teised soomesugu rahvad. Nagu eelnevast teada, 


võitlesid aestide-eestlaste-vendide-finnide ühised väed koos taanlasest kuninga Frodega 
hunnide vastu. See toimus peale seda, kui taanlased olid Olimari väe üle võidu saanud. Enne 
seda oli Olimar liidus hunnidega. 


Peale hunnide üle võidu saavutamist määrati Olimar uuesti Ilmjärve ala valitsejaks - tema 
võimkonda kuulus peale selle ala veel Eesti, Lõuna-ja Edela Soome, Liivimaa ja Kuramaa, 
ning Semimaa. Taoline riiklik moodustis püsis pikemat aega. Alles üheksandal sajandil 
hakkas kristlik maailm selle maailmanurga vastu sügavamat huvi tundma ja tegi seda 
eesti-soome endiste liitlaste, aga ka endiste vaenlaste abil. 


Kui vaadata, millised jõud koguti kokku sõjas hunnide vastu ja võtta teadmiseks, et sõjalisi 
reide tuli ette iga paari aasta tagant ja igal retkel langes alati tubli arv sõjamehi, siis pidi Eesti 
rahvaarv tol kaugel ajal olema ääretult suurem või kiiresti sigiv. Arvata võis, et tegelikult 
vastavad mõlemad oletused tõele ja Eesti aladel võis tõesti elada mitmeid miljoneid elanikke. 


Kuna aga laibamatuste asemel kasutati põletusmatust, siis ei ole nii palju säilinud tollest ajast 
pärit tõendusmaterjali, küll aga on piisavalt materjali kõigi siit läbirännanud hõimude kohta. 


Ajaloomaterjalid kõnelevad Gotlandilt lahkunud ühe kolmandiku elanike saatust: esiteks 
asusid nad Osilia asukate loal lühikeseks ajaks Dagö saarele (tänapäeva Hiiumaa - nimi 
Dagö tuleneb gootide kuningas Dag'i nimest, kes valitses mõnda aega niinimetatud Reidh- 
Gothalandi, ehk Eestimaa saari ja läänerannikut - alates Ida-Preisimaast kuni Lõuna- ja 
Edela-Soomeni välja), seejärel asutasid end Düüna jõe suudme aladele ja sealt edasi 
purjetasid Kreekasse, kust said alles loa paikselt elama asuda. 


JAFETI RAHVAS 


Mis puutub Novgorodi ja Vene riigi loomisse Skandinaavia varjaagide abiga, siis on 
rootslased siin soome-eesti sugu rahvaste osa vähendanud ja kohati lausa nullistanud, kuigi 
see ala kuulus tervikuna nende kontrolli alla enne slaavlaste sissetungi ja ka siis, kui 
slaavlased juba seal olid, ei ületanud nende arv ikkagi vadjalasi ja maride hõime. Maride 
ajaloost on teada, et veel IX sajandil elasid nad Peipsi taga, nende alad ulatusid Neevast 
Moskvani. 


Nestor nimetab tsuude Jafeti rassiks, milline asetseb põhjapoolsetel maadel (Noa pojad: 
Seem, Haam ja Jafet - E.K.) (Nestor, peatükid 4 ja 10). 


Vadjalaste kohta ütleb tuntud taani ajaloolane Paul Johansen, et vadjalased importisid 
rauamaaki Eestisse ja Liivimaale ja nende jälgi on leitud isegi Gotlandilt (P.Joh. 63-64). 


Slaavlased alustasid oma sissetungi Novgorodi aladele alles 5. sajandil A.D. (J. Stankevits, 
Tallinn 1955, Ik. 112) 


RISTISÕDA EESTLASTE-AESTIDE RASSI VASTU 


Aestide-eestlaste ja nende vennashõimude ristiusustamise periood, mis algas aastast 1186 
ja lõppes 1275, on üldiselt hästi teada ja dokumenteeritud (kuid isegi siin ei tunne meie 
inimesed veel hästi kogu materjali, mis on olemas kroonikates) selle ajastu kroonikute poolt 
ja on säilinud Rooma paavsti arhiivides. 


Tegelikult oli aga ristisõda, allutamaks viimaseid vabu Euroopa rahvaid ja vana 
tsivilisatsiooni kandjaid, lihtsalt üks häbiväärne lehekülg Euroopa ajaloost, millest nüüd 
vaikides püütakse mööda minna. Paavst on küll andestust palunud inkvisitsiooni eest, kuid 
samasugune ja veelgi hullem lehekülg on paavsti poolt veel heastamata. 


Meie rahva ristiusustamisega lõppes tegelikult 1500 aastane sõda aesti-eestlaste-finnide- 
soomlaste-vendide-liivlaste ja neid alistanud germaanlaste-slaavlaste vahel. See oli ka 
Euroopa vanima tsivilisatsiooni, mis ulatus Briti saartelt kuni Volga jõeni, lõplik kaotus ristiusu 
maadele. 


Selles sõjas hävitati Taarausk, ehk Maausk, mida nüüd mõned huvigrupid edutult püüavad 
elustada, teadmata tegelikke Taarausu põhimõtteid, milleks olid: ausus, vägivallatus, 
aukartus elu ees, austus vanemate, töö ja maa vastu, armastus Jumala vastu. 


Viimased meie rahvaste vastupanupaigad asusid Läänemere rannikul, Vislast kuni Soome 
lahe põhjakaldani. Eelkõige oli vastupanu seotud Saaremaa, ehk Osilia (kohalikus kõnes 
Ossi, Osa, Osi - võrdle iirlaste ja sotlaste "Ossiani laule") saarel elava tugeva ja sõjaka 
rahvaga, kelle järeltulijad meie siin praegu oleme. 


Me ei tea, et sellel Saaremaal ei olegi praegu nime, sest saare maa ei olegi nimi, vaid koha 
kirjeldus. Vanal ajal oli aga igal kohal nimi. Kure saare järgi on nime saanud Kuresaare linn, 
ehk Kuressaare, nagu seda pärastsõjaaegses kõnepruugis kutsutakse. Sõna Kure tähendab 
siin küllap Kurelaste asupaika, aga mitte niivõrd lindu, kuid vahest ehk sedagi. 


Samas võib siia lisada, et paljud inimesed ei tea näiteks varakristlastest põgenike jõudmisest 
Osilia saarele 4. sajandil A.D. Sellest on mulle isiklikult kõnelenud Oskar Adolf Põldema, kes, 
olles vangina Moskvas, võttis isiklikult osa Läänest röövitud arhiivide mahalaadimisest 
rongilt ja tema kätte sattus üks ladinakeelne ürik, mis kandis pealkirja "Neli märtrikrooni". 


Selles kirjeldatigi, kuidas roomlastest sõdurid jätsid Pannoonias varakristlastest 
sunnitöölised omapead, et minna pealetungivate hunnidega võitlema. Nood aga, kasutades 
juhust, põgenesid kolmes suunas: lirimaale, Rügenile ja Osiliale. 


Siin rajati varakristlik pühamu Valdja nimelises kohas (Valjalas). Selle hävitasid 1227. aastal 
ristisõdijad, pidades seda paganausu templiks. Tõenditeks sellise pühamu olemasolust olid 
praeguse krikiaia tagant, soostunud alalt maa seest Eesti Vabariigi aastatel Põldemade poolt 
leitud põletatud savist tellised ja paar Rooma keiser Diocletianuse aegset kuldmünti, millised 
Põldemade pereema oli hobuste vastu vahetanud. Nii palju siis sellest. 


SOOMLASED - EESTLASTE TÜTARHÕIM 


Kogu sellest suurest nn. soomesugu rahvaste perest on tegelikult ainult eestlased ja nende 
tütarhõim soomlased (pange tähele - soomlased on meie tütarhõim, mitte vastupidi, sest siit 
asustati Soome alad meie hõimudega, mitte vastupidi!) ellujäänutena jõudnud 21. sajandi 
künnisele. 


Liivlased on täieliku hävimise äärel. Ja imelik küll - praegu on Lätis maad võtmas teatud liivi 
juurte otsimine, samas on lätlased kõik teinud, et seda vana rahvast hävitada. 


UNGARI PROBLEEM 


Muidugi, kui võtta ungarlasi, keda isegi Edgar Valter Saks peab meie sugulasrahvaks, siis 
selles osas olen mina täiesti vastandlikul arvamusel - ungarlased on meile täiesti võõras 
kultuur, võõra keele ja võõra rassilise kuuluvusega, millesse meie ei ole kunagi kuulunud. 


Ungarlased on pärit Mandzuuria aladelt, kus elutsesid turaani hõimud ja nende üks hõime 
olidki hunnid. Hunnid saabusid Euroopasse kahe lainena. Esimene laine jõudis 4. sajandil 
m.a.j. kohale praegusele Ungari alale ja alustas kohe ümberkaudsete rahvastega sõjalisi 
kokkupõrkeid. 


Lõpuks suruti nad siiski mitmelt poolt praegusaegsetele aladele. Teine hunnide laine, tuntud 
madjaritena, jõudis Euroopasse hiljem. Küllap oli see seotud ühelt poolt sellest, et erinevad 
hõimud asusid teele erinevatel aegadel ja läbisid eri maid. Kes ungarlaste ajalugu uurinud, 
teab, et see nii ka oli. 


Hunnid käisid läbi Hiinast, Baktriast, Pärsiast, Meediast, sküütide ja sarmaatide ning alaanide 
aladelt. Alaanid ja gootid või sküüdid (gootide teine nimi) asetsesid sel ajal Kaukasuse ja 
Dnepri vahelisel alal, ka Krimmis. Sküüdid-gootid jõudsid hiljem oma invasiooni tulemusena 
isegi Inglismaale, rääkimata Skandinaaviast ja Hispaaniast. 


Ungarlaste aladel elasid aga meie soome-sugu või õigem oleks öelda aesti-eesti sugu 
inimesed, kelle keelest on ungari keelde üle läinud umbes 30 sõna. Selle tõenduseks on 
kasvõi eestikeelsete liitnimede olemasolu ungarikeelsete küljes: näiteks selline 
kombinatsioon: szegedvaros-küla jne. 


SAKSAMAA EESTIKEELSED KOHANIMED 


Sama nalja kohtab ka Saksamaa aladel, sakslased sellest aru ei saa - seda võib tõestada 
pr. Urve Kirss Kuressaarest, kellel on laialdane kirjavahetus Saksamaa inimestega, kes ei 
tea midagi sõna "kuela" tähendusest. 


Samas esineb too sõna seal külanimedes, näitena võiks tuua: Kreutz-kuela, Blumenwald- 
kuela, Steinhov-kuela jne. Kusjuures sõnalõpp "hov" või "ov" või "hoe" on sisuliselt meie 
"õu"/"hoov". 


Vanadel kaartidel on olemas õue-nimelisi kohti Semgallias, Ida-Preisimaal, Kuramaal ja 
paljudel muudel Euroopa aladel. Näiteks "Meden-õue", "Randõue”" ja nii edasi. 


E.V.Saks väidab veel, et kuna teadlased on tõestanud, et esialgsed kohanimed suuremal 
osal Euroopa territooriumist on olnud soome-ugri päritolu, ja ei ole kannatanud mingite väliste 
mõjutuste all, siis ei saa siin kõnelda mingitest laenudest, ega ka võõrastest mõjutustest, 
vaid hoopis hilisematest võõrkeelsetest keelemoonutustest, mis on tulnud kreeka, rooma, 
slaavi ja germaani rahvaste keele mõjul. Siit saame ka selguse laensõnade probleemile. 


LAENSÕNADE PROBLEEM 


Ungarlased, kes alistasid meie hõimuvennad oma territooriumil, võtsid neilt laenuks vaid 30 
sõna. Miks pidid eestlased võtma sakslastelt laenuks 600 sõna? Justkui meie keel oleks 
olnud primitiivsem kui nende oma!? 


(Tõlkijad on öelnud, et lihtsam on vanast kesk-alam-saksa keelst tõlkida eesti keelde, kui 
saksa keelde - sellel on oma loogiline lahendus ja seletus: seal säilis meie hõimurahva 
vendide keel kõige kauem) Tegelikult nimetas Tacitus, kuulus rooma ajaloolane, oma 
"Germanias", eestlasi, ehktollel ajal aeste, õiglasemaks rahvaks Balti mere ääres, kellele 
kuulub kogu õigus merevaigule. 


Samuti ütles Tacitus, et vastupidiselt laiskadele germaanlastele kasvatasid eestlased vilja ja 
küpsetasid leiba ning austasid maad kui ema ja jumaldasid ema kui Jumalat. 


Tacitus väitis samuti, et aestid-eestlased valdasid kirjatundmist ja kasutasid 
ülestähendamiseks kreeka keelt ja hiina tähemärke (huvitav küll, miks? - E. K.). Kui aga 
vaadata, et vana-norra ruunikirjas oli 24 märki ja ka eesti tähestikus on 24 häälikut, siis võib 
siit samuti mõned järeldused teha. Germaani päritolu gootid jätsid oma lihtsustatud tähestikku 
alles vaid 16 ruuni. 


Kas said lihtsad kütid ja korilased, kelleks meid on peetud, olla nii haritud ja täiuslikes 
suhetes jumalikuga? Vaevalt küll - see kultuur oli tuhandete aastate kogemuse tulemus, siin 
oli ikkagi tegemist karjakasvatajate ja põlluharijate ning meresõitjate mitmekülgse kultuuriga, 
mille juured olid varasemates ajastutes ja kui uskuda Atlantise ja Lemuuria tsivilisatsiooni 
olemasolu, siis olid need juured küllap ka kusagil seal. 


Ütleb ju meie Taara-usu hiislar isand Addold Mossin, et eestlased on tulnud tagapäikese 
külmunud maalt. 


Tulles tagasi jälle kohanimede juurde ja üldse niinimetatud laensõnade juurde, siis võime 
hämmastusega leida, et isegi soome keeles on 500 ühist sõna kreeka keelega. Kuid millal oli 
see aeg, kui kreeklased ja meie hõimud kokku puutusid? Vastus võib olla, et nad ei 
puutunudki kokku, vaid et kreeklastest osa olid enne praegust Kreekat veel meie hõimudesse 
kuuluvad, hiljem toimus kokkusulamine. 


Arvatakse isegi, et enne ioonialasi ja doorialasi ning teisi sisserännanud kreeka hõime elas 
seal soome-eesti sugu rahvas pelasgid. Kas see nii oli või mitte, see on omaette 
vaidlusteema. Kuid igatahes ei laenanud me neilt neid sõnu. 


Sama lugu on inglise keelega - seal on väga palju sõnu, mis tulevad meile kuidagi tuttavad 
ette. Kas on siin jällegi tegemist laensõnadega? Uuemate sõnade puhul kindlasti, kuid vähem 
kui tuhat aastat vana inglise keele puhul ei saa vast öelda, et meie laenasime neilt, sest me 
ei ole inglastega kokku puutunudki. 


Samuti ei ole olemas olnud mingit germaani algkeelt või sellist indo-euroopa algkeelt, millest 
me oleksime võinud laenata Euroopas. Saksa keeles olevad enam kui 600 meie keele sõna 
on selge viide, et seal on meie keele jäänused. Kummalisel kombel on ka näiteks osseedi ja 
vadja keeltes palju ühiseid sõnu. 


SUMER JA EESTI 


Kuid väga palju ühiseid sõnu ja terveid lauseid on meil ühiseid sumeri keelega. Näiteks üks 
väga ilmekas lause kuningas Dareios | lossi varemetest Dr. Arnold Toynbee poolt leitud kivist 
uksekäepidemelt: "Daaravahusa majaukse kaasa käina kärata." 


Pealegi on seal tegu kolmes keeles kirjutatud ühe ja sellesama väljendiga. Lausest saab iga 
eestlane aru, siin ei teki üldse kahtlust. Sumerist on ka pärit enam kui 7000. aasta vanune 
sõna õlu, ehk õlut (saare murdes), mis sumeris esines sõnana "ulut-in" ja osseedi keeles 
"õlut-on". 


Samas esineb sõna koda enam kui kolmekümnes keeles, kaasaarvatud gooti, rootsi, vene, 
liivi, soome, pärsia, osseedi, mongoli, semiidi ja hamiidi keeled. Sidemeid Sumeri ja teiste 


tema hilisemate sugulaskultuuridega näitab meie puhul kasvõi Kaarma dolomiidist kiilkirjaga 
kivi, mida antud hetkel uurivad Oxfordi Wolfsoni Kolledzi teadurid. 


INGLISMAA EESTIKEELSED KOHANIMED 


Tundub, et Inglismaal ei saa olla ühiseid sõnu meie Saaremaa murdekeelega, kuid tegelikult 
on väga paljud saaremurde sõnad olemas inglise keeles ja eriti vanas inglise keeles. 


Tähendab - meie hõimud elasid kunagi seal. Vahest kutsuti neid piktideks teiste rahvaste 
poolt. Kohanimed, mis Inglismaal sel ajal levinud olid, on igatahes meile väga hästi 
arusaadavad ja omavad kindlat tõlkevastet just meie keeltes, mitte aga mõnes vanas 
germaani keeles. 


Näiteks võib sõnade Kaleva ja Lindele, Tammese ja Taara puhul kindlalt öelda, millega meil 
tegemist on. Samuti võtsid keldid meilt üle Taara nime ja muutsid selle kreeklaste abiga 
Taraniseks. 


IIRIMAA JA TAARA 


lirimaal on siiani säilinud legend, kuidas see maa asustati esimeste inimeste poolt: "Merelt 
tuli maale rahvas Taara juhtimisel. Taara tõusis mäe tippu ja ütles: "Siia tuleb Taara linn!". " 
Igaüks teab tänapäeval lirimaal Taara-linna varemeid ja Taara-mäge. 


ALLMERI JA EMALA JA ISALA JÕED HOLLANDIS 


Vaadakem parem vanu Euroopa kaarte, muidu võiksime ju vaielda lõpmatuseni. Tänapäeva 
Hollandi aladel oli avamerest madalam sisemeri, mis kandis nime Allmeri. 


Sinna avamerest madalamal olevasse sisemerre voolasid kaks jõge: Emala ja Isala. Kuidas 
iseloomustada nende sõnade olemust? Siin pole ju sõnu vajagi! Terve Caesari aegne 
Euroopa on täis meile arusaadavaid kohanimesid. 


Näiteks esineb sõna Kogula või Koguva vorme kümnel eri kujul väga laialdasel territooriumil, 
alates Lõuna-Soomest, kuni Visla idakaldani välja. Ja neid on kõikidest kohanimedest kõige 
enam, mille tõttu on näiteks E.V.Saks selle ajajärgu nimetanud Kogela kultuuriks. 


KOHANIMEDE RÄNDAMINE 


Samad nimed, mida kasutati Põhja-Saksamaal, on hiljem olnud kasutusel Liivimaal, Kuramaal 
ja Harjumaalgi. Nimed, mida kasutas Liivi rahvas Liepaja ümbruses, on Taani 
Hindamisraamatu põhjal olemas Harjumaal, Lindanise ümber. Liepaja vanad nimevormid olid: 
Liiva ja Lindale. Meie ajaloolased on pikemat aega tegelenud enesenihilismiga, alandades 
oma rahvast väga pisikeseks ja madalaks ning tähtsusetuks metslasrahvaks, kes alles nüüd 
on hakanud kultuurrahvaks tõusma. 


Kuid paraku oli asi vastupidi - meid assimileeriti ja meilt võeti üle parim ning selle abil ehitati 
Euroopas üles uus kultuur. Saksa ristisõdijad hävitasid meie vana muinaskultuuri, millel oli 
olemas oma kiri ja sügav religioosne filosoofia, mis sarnanes algkristlikule maailmavaatele. 


TAARA TÄHENDAB PÄÄSTJAT 


Sanskritis on sõnal "Taara" konkreetne tõlge, mis tähendab "päästja". Sõna "Pitha" aga 
tähendab sanskritis "Isa". 


Kui need kaks sõna kokku võtta ja panna appihüüdena inimeste suhu, kes oli üks väga vana 
rahvas, milline kasutas hindudele omast maagiat, siis miks mitte ei võinud meie esivanemad 
maagia kõrval kasutada ka maagilisi vormeleid, ehk mantraid?! 


Praeguseni teatakse Indias, et kui hädas hüüda Jumalat appi, siis see toimib. Samas 
annavad sõnad "manas" ja "thara" kokku uue sõna: "mantra", mis tähendab "mõistuse 
päästjat". Vahest on see spekulatsioon, mõtlete teie?! Esitasin selle oma versioonina, ja las 
ta nii ka jääb, iseasi, kes usub või mitte. 


VEEL VENDIDEST 


Nüüd veelkord vendide juurde: tegelikult olid slaavlased peale kelte järgmised vendide 
assimileerijad - ainult ülikud olid slaavi päritolu, kuid lihtrahvas oli jätkuvalt vendid. Slaavi 
hõimudeks olid tol ajal sel alal sorbid ja polaabid, lõuna pool aga karpid (nüüdsed horvaadid) 
ja sloveenid. Viimastest on tulnud sõna slaavlane. 


Kuningas Waldemari, kes alistas 13. sajandil Põhja-Eesti alad, nimetati mitte Taani 
kuningaks, vaid vendide kuningaks, kuna suurem osa tema alluvatest olid just vendid ja 
saatuse kurioosumina oli just vendide malev, oma slaavlasest vürstiga eesotsas see, kes 
eestlased 1219. aastal Tallinna all aitas puruks lüüa. Meil on alati tulnud sõdida oma 
verevendadega, olgu siis need vendid, liivlased, kurelased või teised eestlased. 


Edgar Valter Saks käsitleb oma raamatus vendide probleemi pikemalt, mainides, et 
vandaalide (vendide üks nimekujusid) asustusala ulatus Caesari ajal Pannooniasse ja et 
vandaalid olid selle rahvaste konföderatsiooni eesotsas, kellest osa elas Visla jõgikonnas - 
neid nimetati finnideks või aestideks. 


Samuti, toetudes ajaloolasele Procopiusele, kes räägib Aasovi mere äärest Euroopasse 
rännanud alaanidest, kes Saksa väitel olid samuti meie suguvennad, toob Saks esile 
huvitava arvamuse, et ka gootid ise olid samuti soome-ugrilist päritolu, kes olid segunenud 
germaani vanemate hõimudega. 


Sellest siis tema arvates suur sarnaste sõnade hulk meie keeltes. Miks ka mitte?! 
Ajalookirjutaja Jordanes rääkis noist gootide seast, kelledest valiti välja preestrid ja kuningad 
- ehk parimad ja õilsamad, neid kutsuti Taara/bostesei. (Jordanes 5, 40). 


Samas on Saksamaalt, Rügenilt leitud nimede seas ka meile tuntud Taarapita nimekuju 
Tuuru-pid. Muide, vana Rügeni nimi oli Ruia ja tema keskuseks oli Orekunta. 


Sõna Taara-pita või Taara-Pitha võib ka vaadelda hoopis vanema - sanskriti keele 
vahendusel. See keel ei tohiks ju meile kuidagi sugulaskeel olla, arvate vast teie?! 


Kuid eesti-soome kultuur ja indo-aaria kultuur seisid tuhat või isegi rohkem aastat teineteise 
kõrval, arenedes kõrvuti ja räägitakse, et kõige esimene keel, mida inimesed Maa peal 
kasutasid, oligi üldse sanskrit. 


Saxo Grammaticus kirjutas aastal 1000 A.D., et vandaalid (vendide tuntuim nimevorm peale 
finne) ei elanud mitte ainult Balti mere lõunarannikul, vaid ka Taani poolsaarel ja ka mitmel 
saarel. 


Saks toob vandaalide nime aluseks eestikeelse sõna "vanduma, vanne". Lisaks toob ta terve 
hulga vandaalide kuningate nimesid ja nende tegusid, kus nendest üks, keda nimetati 
Gunthamund, ühendas Hispaania aladel astingid, silingid ja alaanid üheks rahvaks ja võitles 
edukalt nii germaani päritolu sueebide (svaabide), kui ka hiljem roomlaste vastu. 


Sõna Guntha või Gunda peab Saks eestikeelseks ja tuletab selle sõnast Kond või Kund, mis 
tähendab meie keeles kokkukuuluvust, solidaarsust. Teine pool nimest võib olla tulnud juba 
ladinapärasest Mundi (le monde, la mundi) - maailm. Siin on ka teine nimekuju: Gundamir või 
Gunthimir, milles teine pool nimest on slaavi päritolu ja tähendab samuti Maailma või ka rahu. 
Siin jõuame tagasi sinna kust alustasime: Kunda nime juurde. 


Ajal, mil vandaalid valitsesid Kartaagos, oli nende juht kuningas Giseric. Tema oli ka Rooma 
purustaja. Saks loetleb paljusid vandaalide kuningaid, kellel kõigil on olemas ka eestikeelne 
nimekuju. Saksa ajaloolased peavad Edgar Valter Saksa sõnul vandaale gootide hõimuks ja 
seovad neid germaani päritoluga, kuigi nad seda pole. 


Minu arvamus vendidest-vandaalidest on lihtsam: sõnast vend (vend-venna) on tulnud 
hilisem moonutus fenn (fenno), mis hiljem muutus sõnaks finn (finno). 


Selle paikapidavust näitab kasvõi see, et aladel, kus elasid vendid, kasutati nende nimedena 
alatihti ka fenno, aestii või finni ehk siis hoopis veneedi või vendi. Kui uskuda, et soome- 
ugrilased elasid vanematel aegadel ümber Läänemere, mida kinnitavad arvukad 
arusaadavad kohanimed, siis võib kasutada ükskõik, millist nimevormi, kas vendid või 
eestlased, finnid või soomlased. 


LAPLASED ON TIIBETIST TULNUD 


Paraku arvatakse meil, et armsad põhjanaabrid on vanem rahvas, kellest meie oleme justkui 
üks hargnev oksake. Paraku on aga meie põhjapoolsed vennad sinna aladele just hiljem 
jõudnud - enne seda olid seal laialdasel territooriumil Altai-Tiibeti aladelt sinna üle Uurali 
tulnud mongolliidne rahvas, keda meil tuntakse laplaste nime all, milline oli eestlaste poolt 
neile pandud sõimusõna. 


Leedu päritolu USA ajaloolase Maria Gimbutase monumentaalteoses "Ida-Euroopa 


esiajalugu", toob autor ära võimaluse, et nn. lohkkeraamika kultuuri kandjad ja seesama 
mongolliidne rahvas on üks ja seesama seltskond, kes tulnud Tiibeti-Altai piirkonnast, kus 
teadupärast elab sarnaste tavadega rahvas. 


Tänapäeval väidavad muistsete maiade järeltulijad ja teadmiste hoidjad, et tiibeti ja maiade 
kultuur on sugulaskultuurid. Miks ka mitte?! Meie hõimude mongolliidne päritolu on tegelikult 
üks suur bluff, millist ei saa ealeski olla! 


AERULAEV - EESTI HÕIMUDE SÜMBOL, ESINEB PALJUDES KEELTES 


Euroopa suuremate jõgede vesikonnas on piisavalt olnud eesti-soome päritolu kohanimesid 
ja Esto-Europa kaartide põhjal võib seda kindlalt näha. Sõna finn kordub paljude ürikute 
juures. 


Niisamuti võime leida kümneid erinevaid meile tuttavaid sõnu. Sõna "meri" on Saksa järgi 
vanim soome-ugriline laensõna, millise indo-eurooplased meilt laenasid. 


Läänemere regioonis on veel üks huvitav sõna, mis viitab eesti-soome algupärale: 
"aerulaev", sõna, mis pea igas naaberrahva keeles sedasama tähendab: soome keeles - 
"aerulaeva", Gotlandil - "airulaif", lätlastel - "airulaiva". 


Inglise keeles on sõna aer "oar", mis on kahtlemata eesti-soome laen. Samuti on sõnad "leib" 
ja "sool" soome-eesti päritolu ja kogu põllumajandusega seonduv samuti. Inglise keeles on 
sõna "root", mis tähendab juurt. Saare murdes tähendab "ruut" samuti juurt. 


SANSKRITI MANTRATE OLEMASOLU EESTI KEELES 


Eestlaste kultuslik sõna "mana", mida leitakse nii idas kui läänes, on tegelikult algselt 
sanskriti päritolu ja tuleneb sõnast "manas": mis tähendab mõistust või meelt, kuidas keegi 
tõlgendab. 


Samas on sõnal "manamine" midagi kultuslikku juures - kuid see võib olla väga muistne sõna, 
mis meie keeles säilinud on. Nii on meil olemas palju sanskriti sõnu. 


Sanskriti keelt nimetatakse keelte emaks, järelikult võib aravata, et kunagi, väga vanal ajal 
rääkisid kõik rassid üht keelt, millest aegamööda kujunesid teised keeled ja murded. 


Meie keeles on olemas kaks kõige vanemat sanskriti mantrat ehk loitsu: OM, mis pärimuse 
järgi on vanim heli üldse ja mis on loonud kõik looduse elemendid; teiseks sõna RAMM, mis 
tuleneb sanskriti jõulisest mantrast "RAM", millest tuleneb ka meie keeles olev sõna "raamat", 
milline sõna on sanskriti käändevormina olemas. 


Sanskriti keelsete kohanimede olemasolu Uurali-taguses piirkonnas ja Kesk-Venemaal, 
näitab, et seal on kindlalt tegu indo-aaria keelte areaaliga. Kaama jõgi - "kaama" tähendab 
iha sanskriti keeles, meie keeltes sellel vastet ei ole. 


Samuti jõgi Moksa, mis voolab Pihkvamaal. Sellele on antud sanskriti nimi slaavi-leedu 
hõimude poolt, millised olid tihedalt seotud indo-aaria kultuuriga. "Moksa" tähendab sanskriti 
keeles lõplikku vabanemist taaskehastuste ahelaist. 


Samuti on mordvalaste ühe haru nimi "Moksa", mis tähendab sedasama, mis jõe puhulgi. Siin 
on tegu aaria rahva jäänustega, kes on kokku sulanud soome-sugu peramaalastega, ehk 
komidega, millised läksid Neeva ja Laadoga aladelt Uurali aladele alles 9. sajandil m.a.j. 


Omski lähedal Venemaal voolab jõgi nimega OM, mille tähendus on ütlematagi selge. See 
ongi vanim häälik üldse, mis inimkonnal olemas. Vahest tänu sellele, et need sanskriti sõnad 
meie keelde on sattunud, on üles tõstatatud "finno-aaria" teooria, mis võib ennem tõele 
vastata, kui seda saabteha uurali-altai teooria. 


MARI RAHVAS TEISELPOOL PEIPSI JÄRVE 

Mari rahvas elas samuti veel IX sajandil A.D. teiselpool Peipsi järve, ulatudes oma levialaga 
Neevast Moskva aladeni välja - maridele sarnased on setud (vahest ongi nad jäänuk maride 
hõimudest?). 


LEEDULASED USUVAD NAIIVSELT OMA MUINASEUROOPA PÄRITOLU 


Muide, leedulased arvavad ekslikult, et aestid, kes elasid muistsetest aegadest saadik 
Preisimaa aladel, olid nende rahva esivanemad, kuid tegelikult tulid leedu hõimud praegusele 


kodumaale Kaama-Dnepri aladelt, kuhu nad olid tulnud Volga-Uurali regioonist, alles 3.-4. 
sajandil m.a.j.. Leedu hõimudest eraldunud läti hõimud tungisid põlistele liivlaste aladele alles 
4.-5. sajandil m.a.j. . 


KUS OLI MEIE RAHVASTE ALGKODU ENNE EUROOPAT? 


Puuduv lüli, mida lähimad aastad ehk suudavad täita, on: kust on pärit aarialased ja kust tulid 
Euroopasse vendid-finnid-eestlased?. Kui nendele kahele küsimusele suudetakse anda 
ammendav vastus, siis on sellega vastatud ka tuhandetele pisiküsimustele. 


Indias on olemas legend, et aaria rahvad tulid kaugelt põhjast. 
Kui võtta aluseks, et 26. tuhat aastat tagasi oli Põhja-Siberis troopiline kliima ja seal asus 
tõesti aarialaste riik (nagu Pavel Globa seda väidab), siis oli ju see kaugel põhjas. 


Kuid sealt võib ka edasi põhjapoole minna, sest Siberist on leitud näiteks mammuteid, värske 
toit suus. Loomad ise olid külmunud. Edasi saab vaid maailma äärele, põhjatuulte taga 
asuvale maale, tagapäikese maale, mida isand Addold Mossin mainib. 


Läheme aga meie peateema juurde tagasi: 
GRÖÖNIMAA OLI KUNAGI ROHELINE PARADIISIMANNER 
Kust on siis meie hõimud siia saanud? 


Kas suudame sellele vastata? Kas vastus ei tekita veelgi küsimusi? Tegelikult on asjal ikkagi 
üks lõppsiht, millest edasi ei saa. Võtame "Kalevipoja" ja loeme sealt, et Kalev lendas 
põhjakotka seljas kaugelt Taara tammemetsa äärest üle mitme mere ja jõudis Viru randa. Kui 
minna seda teeb mööda tagasi, siis võime leida ennast lõpuks Gröönimaal, kus tuleks otsida 
meie esivanemate algkodu siin, maapealses maailmas. 


Fakt, et Gröönimaa oli kuusteist tuhat aastat tagasi hoopis teises kliimas, avastati siis, kui 
Teravmägedel leiti söekihist palmileht, mille vanus ulatus kuueteistkümne tuhande aasta taha 
(Sellest kirjutab Graham Hancock oma raamatus "Jumalate jäljed"). 


Samuti leiti Antarktiselt samavanu tõendeid sealse järsu elumuutuse kohta. Kliima järsk 
muutumine võis toimuda ca 13000 aastat tagasi, kui oletatav kosmiline keha maakeraga 
kokku põrkas. Sealsest ajast ongi pärit suure veeuputuse legendid, milledest vanim pärineb 
Indiast. Nii Manu Indias, kui ka Noa lisraelis tähendavad üht ja sedasama asja: paadimeest. 


Arvatavasti rändasid meie esivanemad peale katastroofi Gröönimaalt Euroopasse tollel ajal 
eksisteerinud maismaasilla kaudu. Sellest võimalusest kõnelevad paljud allikad. Katastroof 
hävitas aga ka ühenduse Euroopa ja Gröönimaa vahel. Sellega võib seletada Magdaleena 
kultuuri teket Euroopa laialdastel aladel ja sarnase kultuuri olemasolu Ladina-Ameerika 
dzunglites. (Tuldi otse Atlantiselt - E.K.) 


KOKKUVÕTTEKS 


Kõike eelpoolöeldut arvestades peaksime olema uhked, et meie vana tsivilisatsioon on meie 
rahvakillu sellest suurest seltskonnast alles jätnud; samuti peame hoidma seda väärtuslikku, 
mis on tulnud kaasa meie vana kultuuriga, vana religiooniga. 


Ärgem tormakem siis pimesi Euroopa Liitu, mis on järjekordne katse hävitada seda 
konföderatsiooni seemet, mis meis on tuhandeid aastaid idanenud! Samas püüdkem otsida 
teid rahvaste ühtsuse saavutamiseks, kus kõigile jäetaks siiski võrdne võimalus otsustada 
ise oma saatuse üle ja kus kõik püüdleksid elamisele rahus. 


Enn Kaljo 

